สำนักงานนวัตกรรมแห่งชาติ (องค์การมหาชน) เร่งเดินหน้าโครงการหมู่บ้านนวัตกรรมเพื่อสังคม
สำนักงานนวัตกรรมแห่งชาติ (องค์การมหาชน) เร่งเดินหน้าโครงการหมู่บ้านนวัตกรรมเพื่อสังคมนายพันธุ์อาจ ชัยรัตน์ ผู้อำนวยการ สำนักงานนวัตกรรมแห่งชาติ (องค์การมหาชน) หรือ NIA กล่าวว่า โครงการหมู่บ้านนวัตกรรมเพื่อสังคม เป็นหนึ่งในโครงการสำคัญของ NIA ที่มีความตั้งใจในการยกระดับพชุมชน ของกลุ่มจังหวัดยากจนให้มีคุณภาพชีวิตที่ดีขึ้น ด้วยการสรรค์สร้างเทคโนโลยีและนวัตกรรม พร้อมนำโซลูชั่นที่มีประสิทธิภาพเข้าไปแก้ไขปัญหา หรือตอบโจทย์บริบทแต่ละพื้นที่ ซึ่งในปี 2562 ที่ผ่านมา ได้พัฒนาและส่งต่อนวัตกรรมไปยังชุมชนในกลุ่มจังหวัดยากจน 6 พื้นที่เป้าหมาย 23 นวัตกรรม ใน 7 ด้าน ได้แก่ ชุมชนเมืองจัง จังหวัดน่าน / ชุมชนอุ้มผาง จังหวัดตาก / ชุมชนหนองมะโมง จังหวัดชัยนาท / ชุมชนจะรัง จังหวัดปัตตานี / ชุมชนเฉลิม จังหวัดนราธิวาส / และชุมชนแม่เหาะ จังหวัดแม่ฮ่องสอนได้ช่วยยกระดับคุณภาพชีวิตของคนในชุมชนได้กว่า 8,200 หลังคาเรือนทั้งนี้ เพื่อตอบโจทย์แนวคิดนวัตกรรมเพื่อเศรษฐกิจฐานรากในปี 2563 ยังเตรียมเปิดรับผลงานนวัตกรรมเพื่อสังคมที่พร้อมขยายผลสู่พื้นที่เป้าหมายต่างๆ เพิ่มขึ้นอีก 3 ชุมชน ได้แก่ ชุมชนแคนดง อำเภอแคนดง จังหวัดบุรีรัมย์ ในหัวข้อ เกษตรปลอดภัยแปลงใหญ่แบบผสมผสาน การบริหารจัดการน้ำสำหรับการเกษตร เกษตรอัจฉริยะ  ชุมชนท่าเรือ อำเภอนาหว้า จังหวัดนครพนม ในหัวข้อ นวัตกรรมการท่องเที่ยวชุมชนและวัฒนธรรม การบริหารจัดการน้ำ  ชุมชนหนองตะเคียนบอน อำเภอวัฒนานคร จังหวัดสระแก้ว ในหัวข้อ นวัตกรรมการท่องเที่ยวชุมชนและวัฒนธรรม การบริหารจัดการน้ำ โดยเปิดรับสมัครตั้งแต่วันนี้จนถึงวันที่ 14 กุมภาพันธ์ 2563 สามารถดูรายละเอียดและลงทะเบียนออนไลน์ได้ที่ หมายเลยโทรศัพท์ 02-0175555 ต่อ 550